 Aịzaya 61  Mmụọ nke Ọkaakaa Onyenwe anyị Jehova dị nahụ m, nihi na Jehova etewo m mmanụ izi ndị dị umeala nobi ozi ọma. O zitewo m ikechi ọnyá nke ndị e tiwara obi, ịkpọsara ndị a dọọrọ nagha na a tọhapụwo ha, na imeghe anya ndị mkpọrọ;ịkpọsa afọ Jehova na-egosi ihu ọma ya, na ụbọchị Chineke anyị ga-abọ ọbọ; ịkasi ndị niile na-eru uju obi;inye ndị na-eruru Zayọn uju ákwà isi ha ga-eji dochie ntụ, mmanụ aṅụrị ha ga-eji dochie iru uju, ákwà mgbokwasị nke na-eweta otuto ha ga-eji dochie mmụọ dara mbà. A ga-akpọkwa ha oké osisi nke ezi omume, ihe Jehova kụrụ, iji mee ka ya onwe ya maa mma.Ha ga-ewughachi ebe e bibiri ebibi ndị dịwara kemgbe ogologo oge; ha ga-ewu ọbụna ebe ndị e mere ka ha tọgbọrọ nefu noge ochie. Ha ga-eme ka obodo ndị e bibiri ebibi dị ọhụrụ, bụ obodo ndị tọgbọrọ nefu malite notu ọgbọ ruo nọgbọ ọzọ.Ndị ala ọzọ ga-abịa na-azụ ìgwè ewu na atụrụ unu. Ndị mba ọzọ ga-abụ ndị ọrụ ubi unu na ndị ọrụ ubi vaịn unu.Ma a ga-akpọ unu ndị nchụàjà Jehova; a ga-asịkwa na unu bụ ndị ozi nke Chineke anyị. Unu ga-eri akụ nke mba dị iche iche. Unu ga-eji aṅụrị na-ekwu okwu banyere onwe unu nihi ebube ha.Unu ga-enweta òkè okpukpu abụọ kama ihere nke na-eme unu, ha ga-etikwa mkpu ọṅụ nihi òkè ha kama mmechuihu ha na-enwe. Ya mere, ha ga-enweta òkè okpukpu abụọ nala ha. Ha ga na-aṅụrị ọṅụ ruo mgbe ebighị ebi.Nihi na mụ onwe m, Jehova, hụrụ ikpe ziri ezi nanya, kpọọkwa ịpụnara mmadụ ihe na ajọ omume asị. M ga-enye ha ụgwọ ọrụ ha nụzọ ziri ezi, mụ na ha ga-agbakwa ndụ, bụ ọgbụgba ndụ nke ga-adịru mgbe ebighị ebi.A ga-ama mkpụrụ ha ọbụna ná mba dị iche iche, marakwa ụmụ ha netiti ndị dị iche iche. Ndị niile hụrụ ha ga-amata ha, na ha bụ mkpụrụ Jehova gọziri agọzi.Aghaghị m ịṅụrị ọṅụ nime Jehova. Mkpụrụ obi m ga-enwe ọṅụ nime Chineke m. Nihi na o yikwasịwo m uwe nzọpụta; o yikwasịwo m uwe elu ezi omume, dị ka nwoke na-alụ nwaanyị ọhụrụ, bụ onye kere onwe ya ákwà isi dị ka onye nchụàjà, dịkwa ka nwaanyị a na-alụ ọhụrụ, bụ onye ji ihe ndị o ji achọ mma chọọ onwe ya mma.Nihi na dị ka ala si eme ka ihe puo, dịkwa ka ubi si eme ka ihe a kụrụ na ya puo, otú ahụ ka Ọkaakaa Onyenwe anyị Jehova ga-eme ka ezi omume na otuto puo nihu mba niile. 